احكامه ولا نفذت اللي مكتوب فيه!.. اتكلم على قدك ياوحيد وركز معايا، المرحلة اللي جاية رخمة ومش سهلة، دلوقتي الكرسي اللي انت قاعد عليه ده اسمه كرسي الإعدام، او كرسي الكهربا.. وطبعًا انت عارفه لإنك أكيد درسته في كلية حقوق، ولو مادرستوش او لو ماكنتش بتحضر يعني، فانا هشرحلك.. الكرسي ده لما بيشتغل بكامل قوته، بيوصل كهربا لجسم اللي قاعد عليه قادرة إنها تحوله في دقايق لكتلة من النار.. طب وايه اللي المفروض تعمله عشان الكرسي مايشتغلش؟.. بص ياسيدي، هتلاقي تحت رجلك الشمال زرار، الزرار ده لما هتدوس عليه برجلك، الكرسي هيشتغل اه، لكن مش بكامل قوته، هو هيشتغل بنسبة ١%.. يعني هيوصل لجسمك كهربا ماتموتكش، كهربا هتعذبك عن طريق الخوذة اللي على دماغك لإنها بتوصل للمراكز العصبية على طول، وانت وشطارتك بقى.. الساعة لسه في مكانها، بص عليها كده.